
Na temelju članka 15. stavka 2. Zakona o javnoj nabavi („Narodne novine“ broj 120/16, 114/22, 48/26) i članka 45. Statuta Općine Antunovac ("Službeni glasnik Općine Antunovac" broj 2/13, 3/18, 7/19, 3/20, 2/21 i 7/21), Općinski načelnik Općine Antunovac dana 16. rujna 2026. godine, donosi


PRIJEDLOG PRAVILNIKA
o izmjenama i dopunama Pravilnika o provedbi postupaka jednostavne nabave 


Članak 1.

	U Pravilniku o provedbi postupaka jednostavne nabave («Službeni glasnik Općine Antunovac» broj 8/26), članak 2. mijenja se i glasi:
	„Na sukob interesa, sprječavanje, prepoznavanje i uklanjanje sukoba interesa u provedbi postupaka jednostavne nabave primjenjuju se odredbe članaka 75. do 83. ZJN.
	Sukob interesa između naručitelja i gospodarskog subjekta obuhvaća situacije kada predstavnici naručitelja ili pružatelja usluga službe nabave koji djeluju u ime naručitelja, koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka.
	Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupcima jednostavne nabave neovisno o vrijednosti predmeta nabave, kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.
	U postupcima jednostavne nabave primjenjuju se odredbe Zakona o javnoj nabavi kojima je uređeno pitanje sukoba interesa.
	Naručitelj je obvezan na temelju izjava svojih predstavnika definiranih u članku 76. stavku. 2. ZJN u dokumentaciji o nabavi za pojedini postupak jednostavne nabave navesti popis gospodarskih subjekata s kojima je predstavnik naručitelja ili s njim povezane osobe sukladno članku 77. ZJN u sukobu interesa ili navesti da takvi subjekti ne postoje.
	Gospodarskim subjektom iz stavka 2. ovog članka smatra se ponuditelj, natjecatelj, član zajednice, podugovaratelj i drugi subjekt na kojeg se ponuditelj ili natjecatelj oslanja.“


Članak 2.

	Članak 18. mijenja se i glasi:
	„O prigovoru rješenjem odlučuje Općinski načelnik u roku od osam (8) dana od izjavljivanja prigovora.
	Protiv rješenja o prigovoru žalba nije dopuštena, ali se može pokrenuti upravni spor pred nadležnim upravnim sudom.“

Članak 3.

	U članku 21. iza stavka 1. dodaju se novi stavci koji glase:
	„Izmjene ugovora o jednostavnoj nabavi ne smiju imati za posljedicu povećanje vrijednosti ugovora iznad vrijednosnih pragova prvotnog postupka nabave, osim ako su u postupku jednostavne nabave primijenjena pravila koja vrijede za taj viši vrijednosni prag.
	Izmjenama ugovora ne smije se zaobići primjena pravila o određivanju procijenjene vrijednosti nabave niti umjetno izbjeći provedba postupka koji bi bio primjenjiv da je potreba bila poznata u trenutku pokretanja postupka.“

Članak 4.

	U članku 22. alineja 3. mijenja se i glasi:
	      „-   povećanje vrijednosti ugovora iznad vrijednosnih pragova prvotnog postupka nabave,  		 osim ako su u postupku jednostavne nabave primijenjena pravila koja vrijede za taj viši   	             vrijednosni prag.“

Članak 5.

	Ostale odredbe Pravilnika o provedbi postupaka jednostavne nabave («Službeni glasnik Općine Antunovac» broj 8/26) ostaju nepromijenjene.

Članak 6.

	Ovaj Prijedlog Pravilnika daje se Općinskom vijeću Općine Antunovac na usvajanje.

Članak 7.

	Ovaj Pravilnik stupa na snagu osmog dana od dana objavu u «Službenom glasniku Općine Antunovac».

